b"\n_START_ARTICLE_\nBiblioteca Oodi\n_START_SECTION_\nHist\xc3\xb2ria\n_START_PARAGRAPH_\nL'any 2012, la licitaci\xc3\xb3 per construir la biblioteca la va guanyar l'estudi arquitect\xc3\xb2nic fin\xc3\xa8s ALA Architects i la consultoria d'enginyeria Ramboll. El projecte de biblioteca preveia un edifici de tres plantes amb una sauna, una sala de cinema a la planta baixa i una fa\xc3\xa7ana de fusta. El gener de 2015, l'Ajuntament de H\xc3\xa8lsinki va aprovar el projecte d'edificaci\xc3\xb3. Els costos estimats de la nova biblioteca van ser de 100 milions d\xe2\x80\x99euros, dels quals l'estat en va costejar un ter\xc3\xa7 en motiu del centenari de la independ\xc3\xa8ncia de Finl\xc3\xa0ndia el 2017 i la ciutat la resta._NEWLINE_El 31 de desembre de 2016, es va anunciar que la nova biblioteca seria batejada amb el nom d'Oodi, Ode en suec (\xc2\xabOda\xc2\xbb). Fou inaugurada el 5 de desembre de 2018, la vig\xc3\xadlia del Dia de la Independ\xc3\xa8ncia de Finl\xc3\xa0ndia.\n_START_SECTION_\nEdifici\n_START_PARAGRAPH_\nL\xe2\x80\x99edifici t\xc3\xa9 tres plantes amb diferents usos. La planta baixa est\xc3\xa0 pensada com un lloc de trobada per als habitants de la ciutat, amb un cinema, una sala polivalent, una sala d\xe2\x80\x99exposicions d\xe2\x80\x99art digital i un caf\xc3\xa8-restaurant. La segona planta compta amb instal\xc2\xb7lacions de treball, reuni\xc3\xb3 i oci com impressores 3D i estudis de gravaci\xc3\xb3. A la tercera planta hi ha una biblioteca tradicional amb col\xc2\xb7leccions de llibres i seccions infantils. La biblioteca t\xc3\xa9 una col\xc2\xb7lecci\xc3\xb3 de 100.000 llibres. Un sistema automatitzat, dissenyat expressament, transporta els llibres retornats a la planta baixa fins a la tercera de 185.000 peus quadrats. La resta dels diferents espais estan dissenyats per a fer-hi reunions i activitats diverses."